**UŽDAROSIOS AKCINĖS BENDROVĖS „ŠIRVINTŲ VANDENYS“**

**DIREKTORIUS**

**Į S A K Y M A S**

**DĖL UAB „ŠIRVINTŲ VANDENYS“ 2021-2023 METŲ KORUPCIJOS PREVENCIJOS PROGRAMOS IR JOS ĮGYVENDINIMO PRIEMONIŲ PLANO**

**PATVIRTINIMO**

2021 m. liepos 23 d. Nr. 14

Širvintos

Vadovaudamasi Lietuvos Respublikos korupcijos prevencijos įstatymu ir [Širvintų rajono savivaldybės tarybos 2021 m. gegužės 26 d. sprendimu Nr. 1-121 „Dėl Širvintų rajono savivaldybės 2021–2023 metų korupcijos prevencijos programos patvirtinimo”](https://www.sirvintos.lt/data/public/uploads/2021/05/d1_1-121.pdf)

t v i r t i n u UAB „Širvintų vandenys 2021–2023 m. korupcijos prevencijos programą ir jos įgyvendinimo priemonių planą (pridedama)

Įsakymo vykdymo kontrolę p a s i l i e k u sau.

Laikinai vykdanti direktorės funkcijas Lina Dambrauskienė

PATVIRTINTA

UAB „Širvintų vandenys“

direktoriaus 2021-07-23 įsakymu Nr. 14

**UAB ŠIRVINTŲ VANDENYS 2021-2023 M.**

**KORUPCIJOS PREVENCIJOS PROGRAMA**

**I. BENDROSIOS NUOSTATOS**

1. UAB „Širvintų vandenys“ (toliau - Bendrovė) korupcijos prevencijos programos (toliau – Programa) paskirtis – užtikrinti nuolatinį, veiksmingą ir nuoseklų korupcijos prevencijos ir kontrolės priemonių planavimą ir įgyvendinimą, šalinant prielaidas korupcijai UAB „Širvintų vandenys“ atsirasti ir plisti, kontroliuoti skaidrų lėšų panaudojimą, viešųjų pirkimų organizavimą pagal teisės aktų reikalavimus, ugdyti darbuotojų bei visuomenės nepakantumą korupcijai.

2. Programa parengta vadovaujantis Lietuvos Respublikos Korupcijos prevencijos įstatymu (Žin., 2002 m., Nr. 57-2297; 2003 m., Nr. 38-1728; 2008 m., Nr. 71-2700, 2011, Nr. 57-2703; 81-3962, 2012, Nr. 122-6109; Nr. 126-6327), Lietuvos Respublikos Seimo nutarimu „Dėl Lietuvos Respublikos nacionalinės kovos su korupcija programos patvirtinimo“ (Žin., 2002 m., Nr. 10-355; Nr. 60-2346, 2003, Nr. 70-3175, 2004, Nr. 25-764, 2006, Nr. 8-283, 2007, Nr. 125-5095, 2009, Nr. 60-2346, 2011, Nr. 77-3727, 2013, Nr. 125-6372), Valstybės ar savivaldybės įstaigų veiklos sričių, kuriose egzistuoja didelė korupcijos pasireiškimo tikimybė, nustatymo rekomendacijomis, patvirtintomis 2011 m. gegužės 13 d. STT direktoriaus įsakymu Nr. 2-170; Širvintų rajono savivaldybės korupcijos prevencijos 2015-2017 metų programa, pavirtinta 2015-02-20 Širvintų rajono savivaldybės Tarybos sprendimu Nr. 1-48 „Dėl Širvintų rajono savivaldybės korupcijos prevencijos 2015-2017 metų programos pavirtinimo“.

3. Programoje vartojamos sąvokos:

3.1. **Korupcija** – bet koks valstybės tarnautojo ar jam prilyginto asmens elgesys, neatitinkantis jam suteiktų įgaliojimų ar teisės aktuose nustatytų elgesio standartų, ar tokio elgesio skatinimas, siekiant naudos sau ar kitiems asmenims ir taip pakenkiant piliečių ir valstybės interesams.

3.2. **Korupcijos prevencija** – korupcijos priežasčių, sąlygų atskleidimas ir šalinimas sudarant bei įgyvendinant atitinkamų priemonių sistemą, taip pat poveikis asmenims siekiant atgrasinti nuo korupcinio pobūdžio nusikalstamų veikų darymo.

3.3. **Korupcinio pobūdžio teisės pažeidimai** – korupcinio pobūdžio nusikalstamos veikos ir kiti tokio pobūdžio teisės pažeidimai, tačiau mažiau pavojingi teisės pažeidimai, už kuriuos numatyta administracinė, drausminė ar kitokia teisinė atsakomybė.

3.4. **Korupcinio pobūdžio nusikalstamos veikos** – kyšininkavimas, prekyba poveikiu, papirkimas, kitos nusikalstamos veikos, jeigu jos padarytos viešojo administravimo sektoriuje arba teikiant viešąsias paslaugas siekiant sau ar kitiems asmenims naudos: piktnaudžiavimas tarnybine padėtimi arba įgaliojimų viršijimas, piktnaudžiavimas oficialiais įgaliojimais, dokumentų ar matavimo priemonių suklastojimas, sukčiavimas, turto pasisavinimas ar iššvaistymas, tarnybos paslapties atskleidimas, komercinės paslapties atskleidimas, neteisingų duomenų apie pajamas, pelną ar turtą pateikimas, nusikalstamu būdu įgytų pinigų ar turto legalizavimas, kišimasis į valstybės tarnautojo ar viešojo administravimo funkcijas atliekančio asmens veiklą ar kitos nusikalstamos veikos, kai tokių veikų padarymu siekiama ar reikalaujama kyšio, papirkimo arba nuslėpti ar užmaskuoti kyšininkavimą ar papirkimą.

4. Programa įgyvendinama pagal Programos įgyvendinimo planą. Korupcijos prevencijos programos įgyvendinimą koordinuoja ir kontroliuoja UAB „Širvintų vandenys“ direktoriaus įsakymu paskirtas asmuo, atsakingas už korupcijos prevenciją.

**II.**   **APLINKOS ANALIZĖ**

5. Bendrovės korupcijos prevencijos veikla, jos būdai ir priemonės yra neatsiejamai susiję su Lietuvos Respublikoje egzistuojančia korupcijos, kaip vienos iš valstybėje egzistuojančių problemų, sprendimu, taip pat su Širvintų rajono savivaldybės, kaip Bendrovės akcininkės, korupcijos prevencijos veikla.

6. Bendrovėje veikia antikorupcinius teisės aktus atitinkanti korupcijos prevencijos sistema – vykdomi teisės aktų reikalavimai, vyksta antikorupcinis švietimas ir informavimas, paskirtas asmuo, atsakingas už antikorupcinės aplinkos kūrimą Bendrovėje.

7. Informacija, susijusi su korupcijos prevencija ir kontrole, teisės aktai, reglamentuojantys korupcijos prevenciją ir kontrolę, skelbiami Bendrovės interneto svetainės www.sirvintuvandenys.lt skyriuje „Korupcijos prevencija“, ji nuolat papildoma nauja informacija.

8. Probleminės korupcijos pažiūriu sritys:

8.1. veiklos sričių, kuriose egzistuoja didelė korupcijos pasireiškimo tikimybė, nustatymas ir vertinimas.

8.2. Bendrovės veiklos viešumo didinimas;

8.3. Darbuotojų antikorupcinis švietimas;

1. **PROGRAMOS TIKSLAI, UŽDAVINIAI IR VERTINIMO KRITERIJAI**

9.  Programos pagrindinis tikslas – siekti didesnio Bendrovės valdymo efektyvumo, sprendimų ir procedūrų skaidrumo, viešumo ir atskaitingumo visuomenei, didesnio Bendrovės atsparumo korupcijai, neutralizuoti korupcijos galimybes.

10. Pirmasis tikslas – nustatyti korupcijos pasireiškimo priežastis Bendrovės veiklos srityse, atskleisti korupcijos priežastis, sąlygas korupcijai pasireikšti ir jas šalinti, numatyti korupcijos valdymo priemones. Uždaviniai pirmajam Programos tikslui pasiekti:

10.1. nustatyti Bendrovės veiklos sritis, kuriose egzistuoja didelė korupcijos pasireiškimo tikimybė;

10.2. nustatyti korupcijos rizikos veiksnių mažinimo ir šalinimo priemones;

10.3. užtikrinti antikorupcinių priemonių įgyvendinimo kontrolę.

11. Antras tikslas – didinti antikorupcinio švietimo sklaidą Bendrovėje, skatinti nepakantumą korupcijai, įtraukti darbuotojus į antikorupcinę veiklą. Uždaviniai antrajam Programos tikslui pasiekti:

11.1. užtikrinti antikorupcinės Bendrovėje kūrimą, į antikorupcinę veiklą įtraukiant darbuotojus;

11.2. supažindinti Bendrovės darbuotojus, klientus su korupcijos reiškiniu, skatinti nepakantumą korupcijos apraiškoms;

11.3. užtikrinti Programos priemonių vykdymo viešumą.

12. Trečias tikslas – skaidrumas, kontrolė. Siekti, kad Bendrovėje priimami sprendimai ir procedūros būtų skaidrios ir viešos, jų darbuotojų, sudarytų komisijų veikla būtų nešališka, nesukelianti interesų konflikto, nesudaranti prielaidų korupcijos pasireiškimui. Uždaviniai trečiajam Programos tikslui pasiekti:

12.1. siekti, kad Bendrovėje būtų vykdoma viešųjų ir privačių interesų konfliktų prevencija;

12.2. siekti skaidrumo teikiant paslaugas ir vykdant geriamojo vandens tiekimo bei nuotekų tvarkymo veiklą;

12.3. užtikrinti antikorupcinių priemonių įgyvendinimo kontrolę;

12.4. nustatyti ir įvertinti tikslinių grupių (vartotojų, abonentų, darbuotojų) požiūrį į korupciją, įvertinti antikorupcinį potencialą;

12.5. pašalinti prielaidas, sudarančias sąlygas Bendrovės darbuotojams pasinaudoti tarnybine padėtimi, sukurti ir įgyvendinti Nulinės tolerancijos korupcijai politiką.

13. Kiekvienas konkretus korupcijos prevencijos ir antikorupcinio švietimo uždavinys ir priemonė bus vertinami pagal Programos priemonių plane nustatytus vertinimo kriterijus.

14. Programa siekiama šių rezultatų:

14.1. sumažinti korupcijos pasireiškimo tikimybę;

14.2. padidinti nepakantumą korupcijai;

14.3. padidinti vartotojų ir abonentų pasitikėjimą UAB „Širvintų vandenys“ kaip viešuoju geriamojo vandens tiekėju ir nuotekų tvarkytoju.

1. **PROGRAMOS ADMINISTRAVIMAS**

15.Už korupcijos prevencijos kontrolę ir vykdymą, taip pat šios Programos nuostatų vykdymą pagal kompetenciją atsakingas UAB „Širvintų vandenys“ direktorius bei asmuo, direktoriaus įsakymu paskirtas atsakingu už korupcijos prevenciją UAB „Širvintų vandenys“.

16. Programos nuostatų įgyvendinimą užtikrina ir kontroliuoja asmuo, direktoriaus įsakymu paskirtas atsakingu už korupcijos prevenciją UAB „Širvintų vandenys“.

17. Už Programos ir programos priemonių plano vykdymą UAB „Širvintų vandenys“ atsiskaito suinteresuotoms institucijoms.

18. Programai įgyvendinti sudaromas programos įgyvendinimo priemonių planas, kuris yra neatskiriama Programos dalis. Plane nustatomos Programos įgyvendinimo priemonės, jų vykdymo terminai ir vykdytojai.

19. Kiekvienais metais Programa ir jos įgyvendinimo priemonių planas peržiūrimi ir prireikus tikslinami ir atnaujinami. Programa ir jos įgyvendinimo priemonių planas gali būti tikslinami ir atsižvelgiant į kompetentingų institucijų rekomendacijas.

**V. KORUPCIJOS ATVEJŲ TYRIMAS**

20. Apie korupcinio pobūdžio nusikalstamas veikas darbuotojai praneša UAB „Širvintų vandenys“ asmeniui, atsakingam už korupcijos prevenciją ir kontrolę.

21. Gautus skundus, prašymus, pareiškimus dėl korupcijos UAB „Širvintų vandenys“ analizuoja, tiria, vertina, rengia siūlymus direktorius arba asmuo, atsakingas už korupcijos prevenciją ir kontrolę.

**VI. PROGRAMOS FINANSAVIMAS**

22. Programa vykdoma iš UAB „Širvintų vandenys“ biudžeto lėšų.

**VII. BAIGIAMOSIOS NUOSTATOS**

23. Programos nuostatų ir jos priemonių plane numatytų priemonių vykdymas privalomas nurodytiems vykdytojams.

24. Korupcinė situacija vertinama ir korupcijos prevencijos programos nuostatos bei jos vykdymo priemonių planas peržiūrimas kas dveji metai.

**UAB ŠIRVINTŲ VANDENYS KORUPCIJOS PREVENCIJOS 2021–2023 METŲ KORUPCIJOS PREVENCIJOS PROGRAMOS ĮGYVENDINIMO PRIEMONIŲ PLANAS**

|  |  |  |  |
| --- | --- | --- | --- |
| **Eil. Nr.** | **Įgyvendinimo priemonės** | **Įgyvendinimo laikas** | **Atsakingi asmenys** |
| I. Tikslas – nustatyti korupcijos pasireiškimo priežastis Bendrovės veiklos srityse, atskleisti korupcijos priežastis, sąlygas korupcijai pasireikšti ir jas šalinti, numatyti korupcijos valdymo priemones | | | |
| Uždaviniai:  1. Nustatyti Bendrovės veiklos sritis, kuriose egzistuoja didelė korupcijos pasireiškimo tikimybė.  2. Nustatyti korupcijos rizikos veiksnių mažinimo ir šalinimo priemones.  3. Užtikrinti antikorupcinių priemonių įgyvendinimo kontrolę. | | | |
| 1.1. | Atlikti veiklos sričių, kuriose egzistuoja didelė korupcijos pasireiškimo tikimybė, nustatymą ir korupcijos pasireiškimo jose įvertinimą. | Kasmet III ketv. | Asmuo, atsakingas už korupcijos prevenciją ir kontrolę  Direktorius |
| 1.2. | Organizuoti UAB „Širvintų vandenys“ darbuotojams mokymus korupcijos prevencijos klausimais | 1-2 kartus per metus | Direktorius, juristas |
| II. Antras tikslas – didinti antikorupcinio švietimo sklaidą Bendrovėje, skatinti nepakantumą korupcijai, įtraukti darbuotojus į antikorupcinę veiklą. Uždaviniai antrajam Programos tikslui pasiekti: | | | |
| Uždaviniai:  1. Užtikrinti antikorupcinės Bendrovėje kūrimą, į antikorupcinę veiklą įtraukiant darbuotojus;  2. Supažindinti Bendrovės darbuotojus, klientus su korupcijos reiškiniu, skatinti nepakantumą korupcijos apraiškoms;  3. Užtikrinti Programos priemonių vykdymo viešumą. | | | |
| 2.1. | Atlikti anoniminę darbuotojų apklausą siekiant nustatyti darbuotojų tolerancijos korupcijai indeksą. Apibendrinti apklausos rezultatų duomenis. | Iki 2023 m. pab. | Direktorius, Asmuo, atsakingas už korupcijos prevenciją ir kontrolę |
| 2.2. | Supažindinti darbuotojus su korupcijos keliamomis neigiamomis pasekmėmis, Korupcijos prevencijos programos priemonėmis Bendrovėje, skatinti nepakantumą korupcijos apraiškoms. | 2021-2023 m. | Direktorius, Asmuo, atsakingas už korupcijos prevenciją ir kontrolę |
| 2.3. | Dalyvauti antikorupcinio švietimo mokymuose, rengiamuose STT, organizuojamose Širvintų rajono savivaldybės | 2021-2023 | Asmuo, atsakingas už korupcijos prevenciją ir kontrolę |
| III. Tikslas – Siekti, kad Bendrovėje priimami sprendimai ir procedūros būtų skaidrios ir viešos, jų darbuotojų, sudarytų komisijų veikla būtų nešališka, nesukelianti interesų konflikto, nesudaranti prielaidų korupcijos pasireiškimui. | | | |
| Uždaviniai:  1. Siekti, kad Bendrovėje būtų vykdoma viešųjų ir privačių interesų konfliktų prevencija.  2. Siekti skaidrumo teikiant paslaugas ir vykdant geriamojo vandens tiekimo bei nuotekų tvarkymo veiklą.  3. Užtikrinti antikorupcinių priemonių įgyvendinimo kontrolę.  4. Nustatyti ir įvertinti tikslinių grupių (vartotojų, abonentų, darbuotojų) požiūrį į korupciją, įvertinti antikorupcinį potencialą.  5. Pašalinti prielaidas, sudarančias sąlygas Bendrovės darbuotojams pasinaudoti tarnybine padėtimi, sukurti ir įgyvendinti Nulinės tolerancijos korupcijai politiką. | | | |
| 3.1. | Laiku teikti Viešojo pirkimo sutarčių, pirkimo sutarčių ir vidaus sandorių ataskaitas (forma Atn-3), laikytis viešuosius pirkimus reglamentuojančių teisės aktų reikalavimų | 2021-2023 m. | Asmuo, atsakingas už viešuosius pirkimus |
| 3.2. | UAB „Širvintų vandenys“ interneto puslapyje skelbti Korupcijos prevencijos programą ir jos priemonių planą | 2021 m. rugpjūčio mėn. | Asmuo, atsakingas už korupcijos prevenciją ir kontrolę |
| 3.3. | Nagrinėti gautus skundus, pranešimus, siūlymus apie korupcinio pobūdžio pažeidimus | Gavus skundą, pranešimą arba siūlymą | Asmuo, atsakingas už korupcijos prevenciją ir kontrolę |
| 3.4. | Teisės aktų nustatyta tvarka UAB „Širvintų vandenys interneto svetainėje skelbti informaciją apie numatomus, vykdomus viešuosius pirkimus | Nuolat, pradedant pirkimą | Viešųjų pirkimų organizatorius, asmuo, atsakingas už internetinė svetainės administravimą |
| 3.5. | Kontroliuoti UAB „Širvintų vandenys“ pajamų panaudojimą | Nuolat | Direktorius, vyriausiasis buhalteris |